钦定古今图书集成/理学汇编/学行典/第251卷 > 孙朝杰
## 钦定古今图书集成/理学汇编/学行典/第251卷 > 孙朝杰

按《无为州志》：“孙朝杰，性端悫，不妄言动，平生多善行，
难以枚举。尝携一仆诣西山李姓者，李适他出，其妇
少而有色，会日暮，前途有虎，不可往，遂托言往赴某
亲知约，使李妇扃其户，自就户外，叠草而卧。及曙，妇
始觉其避嫌也。尝作《戒淫诗》属其子曰：‘我无他事尔相求，惟有邪淫最所忧。实迹污人诚不可，私情才动
亟宜休。毋将闺阁恣谈柄，莫入厅堂使暗眸。慎此一
身犹渺小，务教家世永传流’。”诗虽近俚，而处心正直，
可为后来者法。